{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":14,"n_cols":6,"rows_kept":14,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o Prijedlogu Odluke o financiranju obveznih udžbenika za učenike srednjih škola u Republici Hrvatskoj za školsku godinu 2023./2024. sredstvima iz Državnog proračuna Republike Hrvatske"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"JELENA VUKOSAVLJEVIĆ","ODLUKU o financiranju obveznih udžbenika za učenike srednjih škola","Poštovani, smatram pozitivnom odluku Ministarstva o procesu osiguravanja obveznih udžbenika za učenike srednjih škola u Republici Hrvatskoj koji su članovi kućanstva koje je do 31. kolovoza 2023. godine utvrđeno kao korisnik zajamčene minimalne naknade, sukladno propisu kojim se uređuje područje socijalne skrbi. Ovom odlukom Ministarstvo pruža potporu i podršku obiteljima koje imaju financijskih poteškoća.  \n\nS poštovanjem,\nJelena Vukosavljević","Primljeno na znanje","Primljeno na znanje."]
[2,"Ljiljana Vidović","ODLUKU o financiranju obveznih udžbenika za učenike srednjih škola","Poštovani, pozdravljam i podržavam Odluku o financiranju udžbenika za učenike srednjih škola u Republici Hrvatskoj za školsku godinu 2023./2024. sredstvima iz Državnog proračuna Republike Hrvatske. Obradovat ćete mnoge obitelji ovakvom odlukom.","Primljeno na znanje","Primljeno na znanje."]
[3,"Sanja Srdelić","ODLUKU o financiranju obveznih udžbenika za učenike srednjih škola","Odluka Vlade Republike Hrvatske da osigura obvezne udžbenike za učenike srednjih škola članovima kućanstava koja su korisnici zajamčene minimalne naknade predstavlja važan korak prema osiguravanju pristupa obrazovanju za sve učenike, bez obzira na njihovu financijsku situaciju. Ova mjera ima potencijal da smanji financijski teret koji se stavlja na obitelji učenika i da im omogući da se fokusiraju na obrazovanje svoje djece.\nPored toga prijašnja praksa financiranja provođenog samo djelomično, na razini odluka gradskih vlasti, dovodilo je učenike iz raznih sredina u nepravedan i lokacijski diskriminirajući položaj.\nFinanciranje obaveznih udžbenika za učenike srednjih škola članovima kućanstava korisnicima zajamčene minimalne naknade omogućuje pravedniji pristup obrazovanju. Učenici koji pripadaju ovim socijalno osjetljivim skupinama često su suočeni s izazovima prilikom nabave obveznih udžbenika zbog ograničenih financijskih resursa. Ova odluka osigurava da će im biti omogućen jednak pristup potrebnim udžbenicima za uspješno pohađanje nastave.\nVažno je napomenuti da je Ministarstvo znanosti i obrazovanja zaduženo za provedbu ove odluke, što ukazuje na njihovu ulogu u osiguravanju kvalitete i pravilne provedbe programa financiranja udžbenika. Također, način uporabe, vraćanja i obnavljanja udžbenika financiranih sredstvima iz Državnog proračuna propisan je Naputkom o načinu uporabe, vraćanja i obnavljanja udžbenika i drugih obrazovnih materijala financiranih sredstvima iz Državnog proračuna, što pruža smjernice za pravilno upravljanje udžbenicima.\nUključivanje financiranja obaveznih udžbenika u Državni proračun Republike Hrvatske za 2023. godinu i projekcije za 2024. i 2025. godinu osigurava stabilnost i kontinuitet ove mjere. Prognozirani iznos za financiranje obaveznih udžbenika u sljedećoj školskoj godini ukazuje na namjeru Vlade da nastavi podržavati pristup obrazovanju za učenike srednjih škola koji su u potrebi.\nObzirom na navedene činjenice, u potpunosti podržavam Odluku Vlade Republike Hrvatske o financiranju obveznih udžbenika za učenike srednjih škola u republici hrvatskoj za školsku godinu 2023./2024. sredstvima iz Državnog proračuna Republike Hrvatske.","Primljeno na znanje","Zahvaljujemo na doprinosu javnoj raspravi."]
[4,"Regina Ujdur","ODLUKU o financiranju obveznih udžbenika za učenike srednjih škola","Poštovani, \npodržavam prijedlog o financiranju obveznih udžbenika za učenike srednjih škola u Republici Hrvatskoj za školsku godinu 2023./2024. sredstvima iz Državnog proračuna RH. Mjera o financiranju udžbenika državnim sredstvima olakšala bi školovanje učenicima iz obitelji slabijeg imovinskog stanja i motivirala ih za nastavak obrazovanja.\nSrdačan pozdrav,\nRegina Ujdur","Primljeno na znanje","Primljeno na znanje."]
[5,"TAIDA VALENTIĆ","ODLUKU o financiranju obveznih udžbenika za učenike srednjih škola","Poštovani, slažem se s odlukom o financiranju obveznih udžbenika za učenike srednjih škola u Republici Hrvatskoj za školsku godinu 2023./2024. Taida Valentić, prof. njemačkog jezika","Primljeno na znanje","Primljeno na znanje."]
[6,"ŽELJANA VOLAREVIĆ","ODLUKU o financiranju obveznih udžbenika za učenike srednjih škola","Poštovani! Podržavam Odluku o financiranju udžbenika za učenike srednjih škola u Republici Hrvatskoj za školsku godinu 2023. /2024. sredstvima iz Državnoga proračuna Republike Hrvatske.  Premda bilo bi lijepo da su besplatni za sve srednjoškolce. Lijep pozdrav!","Primljeno na znanje","Primljeno na znanje."]
[7,"Alenka Šimić","ODLUKU o financiranju obveznih udžbenika za učenike srednjih škola","Poštovani, podržavam obrazloženu Odluku o financiranju udžbenika za učenike srednjih škola u Republici Hrvatskoj za školsku godinu 2023./2024. sredstvima iz Državnog proračuna Republike Hrvatske. Lijep pozdrav.","Primljeno na znanje","Primljeno na znanje."]
[8,"KSENIJA SOM","ODLUKU o financiranju obveznih udžbenika za učenike srednjih škola","Poštovani! Podržavam Odluku o financiranju udžbenika za učenike srednjih škola u Republici Hrvatskoj za školsku godinu 2023./2024. sredstvima iz Državnog proračuna Republike Hrvatske.","Primljeno na znanje","Primljeno na znanje."]
[9,"KSANDRA SINOŽIĆ","ODLUKU o financiranju obveznih udžbenika za učenike srednjih škola","Poštovani, slažem se s odlukom  o financiranju obveznih udžbenika za učenike srednjih škola\nu Republici Hrvatskoj za školsku godinu 2023./2024. sredstvima iz Državnog proračuna Republike Hrvatske.","Primljeno na znanje","Primljeno na znanje."]
[10,"JASMINKA GERIN","ODLUKU o financiranju obveznih udžbenika za učenike srednjih škola","Poštovani, \nudžbenici bi trebali biti besplatni za sve srednjoškolce, isto kako ih mi u OŠ skupljamo i ponovno dijelimo.\nLijep pozdrav","Primljeno na znanje","Zahvaljujemo na doprinosu javnoj raspravi."]
[11,"Pravobranitelj za djecu RH","ODLUKU o financiranju obveznih udžbenika za učenike srednjih škola,\nI.","Poštovani, \nSukladno članku 11. Zakona o pravobranitelju za djecu dostavljamo preporuku vezanu za uvjete ostvarivanja prava na financiranje udžbenika za učenike srednjih škola. \n\nU članku I. Prijedloga Odluke navodi se da pravo ne ostvaruju učenici koji ponavljaju razred. Naime, ukoliko učenik koji ponavlja razred nastavlja obrazovanje u istom smjeru tada može koristiti udžbenike dobivene prethodne školske godine. No, ukoliko se učenik koji ponavlja razred opredjeljuje za drugi smjer iste škole ili pak drugi školu, potrebno mu je omogućiti financiranje novih školskih udžbenika.","Nije prihvaćen","Učenici srednjih škola članovi obitelji koje su korisnici zajamčene minimalne naknade (ZMN) pravo na financiranje nabave udžbenika za obvezne nastavne predmete mogu ostvariti samo jednom u tekućoj školskoj godini."]